Papua montokolombo

La Papua montokolombo (Gymnophaps albertisii) estas birdo de la familio de Kolombedoj kiu inkludas turtojn kaj kolombojn. Temas pri granda kolombo kiu estas loĝanta kaj reproduktanta birdo endemia en Nov-Gvineo. Ĝi estas unu el la tri specioj en la genro Gymnophaps. 

Ties natura medio estas subtropikaj aŭ tropikaj humidaj montetoj.

 Aspekto 
maldekstre|thumb|Individuo ĉe la Weltvogelpark Walsrode|alt=side view of pigeon with greyish upperparts, a whitish breast, and reddish skin near the eye
Temas pri malhelblua kolombo kun tre rimarkindaj flavaj senplumaj makuloj ĉirkaŭ la okuloj. La beko estas ruĝa, longa kaj iom subenkurba. Ankaŭ la piedoj estas ruĝaj.

 Taksonomio kaj sistematiko 
La Papua montokolombo estis priskribita kiel Gymnophaps albertisii fare de la itala zoologo Tommaso Salvadori en 1874 sur la bazo de specimenoj el Andai, Nov-Gvineo. Ĝi estas la tipa specio de la genro Gymnophaps, kiun oni kreis por ĝi. La genronomo deriviĝis el vortoj de Antikva greka  (gumnos), kun la signifo 'nuda', kaj  (faps), kun la signifo 'kolombo'. La specia nomo albertisii estas honora al Luigi D'Albertis, itala botanikisto kaj zoologo kiu laboris en Orientaj Hindioj kaj Nov-Gvineo. Papua montokolombo estas la oficiala ordinara nomo decidita de la Internacia Ornitologia Komitato. Aliaj ordonaraj nomoj por la specio estas montokolombo (kiu estas uzata ankaŭ por la kolomboj de la genro Gymnophaps ĝenerale), nudokula montokolombo, nudokula kolombo (kiu estas uzata ankaŭ por Patagioenas corensis), kaj montokolombo de D'Albertis.

La Papua montokolombo estas unu el kvar specioj en la montokolomba genro Gymnophaps en la kolomba familio Columbidae, kiu troviĝas en Melanezio kaj la Molukoj. Ĝi formas superspecion kun la aliaj specioj en tiu genro. Ene de tiu familio, la genro Gymnophaps estas frata de Lopholaimus, kaj tiuj du kune formas fratan kladon de Hemiphaga. La Papua montokolombo havas du subspeciojn:
 G. a. albertisii Salvadori, 1874: nome nomiga subspecio, troviĝas en Japen, Nova Britio, Nova Irlando, Fergusson, Goodenough kaj la montok de Nov-Gnineo.
 G. a. exsul Hartert, 1903: Ĝi troviĝas en la insuloj Bakanoj. Individuoj estas pli grandaj kaj pli malhelaj ol tiuj de la nomiga subspecio, dum la kapo estas tute ardezkolora, sen la kaŝtanbrunaj mentonoj, gorĝoj kaj oreloj de nomigaj maskloj.

 Referencoj 
 BirdLife International 2004. Gymnophaps albertisii. 2006 IUCN Ruĝa Listo de Minacataj Specioj. 24a de Julio 2007.

Kategorio:Kolombedoj
Kategorio:Birdoj de Oceanio
Kategorio:Birdoj de Nov-Gvineo